CELEX: 32020R2099
Language: sl
Date: 2020-12-15 00:00:00
Title: Izvedbena uredba Komisije (EU) 2020/2099 z dne 15. decembra 2020 o spremembi Izvedbene uredbe Komisije (EU) 2019/386 glede posebnih pravil za porazdelitev tarifnih kvot, za katere je na datum začetka uporabe člena 1(2) Uredbe (EU) 2019/216 Evropskega parlamenta in Sveta kvotno obdobje v teku

16.12.2020   
               
               
                  SL
               
               
                  Uradni list Evropske unije
               
               
                  L 425/19
               
            
         IZVEDBENA UREDBA KOMISIJE (EU) 2020/2099
         z dne 15. decembra 2020
         o spremembi Izvedbene uredbe Komisije (EU) 2019/386 glede posebnih pravil za porazdelitev tarifnih kvot, za katere je na datum začetka uporabe člena 1(2) Uredbe (EU) 2019/216 Evropskega parlamenta in Sveta kvotno obdobje v teku
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točk (a) in (c) člena 187 Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2019/386 (2) določa pravila glede porazdelitve tarifnih kvot za nekatere kmetijske proizvode, vključene na seznam Unije v okviru STO, po izstopu Združenega kraljestva iz Unije. Ta pravila se uporabljajo od dneva začetka uporabe člena 1(2) Uredbe (EU) 2019/216 Evropskega parlamenta in Sveta (3).
                  
               
                     (2)
                  
                  
                     Za nekatere tarifne kvote se obdobje tarifne kvote začne pred dnevom začetka uporabe člena 1(2) Uredbe (EU) 2019/216 in se konča po tem dnevu. V teh primerih so v Izvedbeni uredbi (EU) 2019/386 določena posebna pravila za porazdelitev preostalih količin, ki se dodelijo v okviru navedenih tarifnih kvot, med Unijo in Združenim kraljestvom od dneva začetka uporabe člena 1(2) Uredbe (EU) 2019/216.
                  
               
                     (3)
                  
                  
                     Po pogovorih med Unijo in Združenim kraljestvom je bil dosežen skupni dogovor o načinu porazdelitve takih tarifnih kvot. Ta skupni dogovor bi moral zagotoviti, da skupne količine tarifnih kvot, ki so na voljo za dodelitev, ne presegajo količin s seznama Unije v okviru STO po izstopu Združenega kraljestva iz Unije.
                  
               
                     (4)
                  
                  
                     Izvedbeno uredbo (EU) 2019/386 bi bilo zato treba ustrezno spremeniti.
                  
               
                     (5)
                  
                  
                     Da se zagotovi pravna varnost in da bi tako porazdeljene količine postale podlaga za zahtevke za dovoljenja, vložene od 1. januarja 2021, bi morala ta uredba nujno začeti veljati dan po objavi v Uradnem listu Evropske unije.
                  
               
                     (6)
                  
                  
                     Ker se Izvedbena uredba (EU) 2019/386 uporablja od dneva začetka uporabe člena 1(2) Uredbe (EU) 2019/216, tj. od 1. januarja 2021, bi se morala ta uredba o spremembi uporabljati od istega datuma.
                  
               
                     (7)
                  
                  
                     Ukrepi iz te uredbe so v skladu z mnenjem Odbora za skupno ureditev kmetijskih trgov –
                  
               SPREJELA NASLEDNJO UREDBO:
         
            Člen 1
            Sprememba Izvedbene uredbe (EU) 2019/386
            V členu 1 Izvedbene uredbe (EU) 2019/386 se odstavek 3 nadomesti z naslednjim:
            
                        „3.
                     
                     
                        Z odstopanjem od odstavka 1 se, kadar se za tarifno kvoto kvotno obdobje začne pred dnevom začetka uporabe člena 1(2) Uredbe (EU) 2019/216 in konča po tem dnevu, količine, ki se dodelijo od tega dneva v okviru zadevne tarifne kvote, porazdelijo na naslednji način:
                        
                                    (a)
                                 
                                 
                                    če so količine, dodeljene v državah članicah razen Združenega kraljestva pred dnevom začetka uporabe člena 1(2) Uredbe (EU) 2019/216, enake ali večje od količine, določene v tretjem stolpcu Priloge I k tej uredbi za tarifne kvote, ki se upravljajo z metodo hkratnega preverjanja, ali v Prilogi II k tej uredbi za tarifne kvote, ki se upravljajo po načelu ‚kdor prej pride, prej melje‘, za dodelitev niso na voljo dodatne količine;
                                 
                              
                                    (b)
                                 
                                 
                                    če so količine, dodeljene v državah članicah razen Združenega kraljestva pred dnevom začetka uporabe člena 1(2) Uredbe (EU) 2019/216, manjše od količine, določene v tretjem stolpcu Priloge I k tej uredbi za tarifne kvote, ki se upravljajo z metodo hkratnega preverjanja, ali v Prilogi II k tej uredbi za tarifne kvote, ki se upravljajo po načelu ‚kdor prej pride, prej melje‘, je razpoložljiva količina za dodelitev razlika med količino iz tretjega stolpca Priloge I ali Priloge II k tej uredbi in količinami, ki so že dodeljene v navedenih državah članicah.
                                    Kadar pa so količine, dodeljene v Združenem kraljestvu pred dnevom začetka uporabe člena 1(2) Uredbe (EU) 2019/216, večje od razlike med količino EU-28, kot je določena na seznamu Unije v okviru STO, in količino EU-27 iz tretjega stolpca Priloge I ali Priloge II k tej uredbi, se navedene presežne količine odštejejo od količine na voljo za dodelitev v državah članicah razen Združenega kraljestva od dneva začetka uporabe člena 1(2) Uredbe (EU) 2019/216.
                                 
                              Komisija v dveh delovnih dneh od dneva začetka uporabe člena 1(2) Uredbe (EU) 2019/216 na spletu ustrezno objavi količine, ki so na voljo za vsako tarifno kvoto iz prvega pododstavka tega odstavka na dan začetka uporabe člena 1(2) navedene uredbe.“
                     
                  
         
            Člen 2
            Začetek veljavnosti
            Ta uredba začne veljati dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 671.
         
            (2)  Izvedbena uredba Komisije (EU) 2019/386 z dne 11. marca 2019 o pravilih glede porazdelitve tarifnih kvot za nekatere kmetijske proizvode, vključene na seznam Unije v okviru STO, po izstopu Združenega kraljestva iz Unije ter glede izdanih uvoznih dovoljenj in dodeljenih uvoznih pravic v okviru teh tarifnih kvot (UL L 70, 12.3.2019, str. 4).
         
            (3)  Uredba (EU) 2019/216 Evropskega parlamenta in Sveta z dne 30. januarja 2019 o porazdelitvi tarifnih kvot, vključenih na seznam Unije v okviru STO, po izstopu Združenega kraljestva iz Unije in o spremembi Uredbe Sveta (ES) št. 32/2000 (UL L 38, 8.2.2019, str. 1).